CELEX: 32017R0778
Language: sl
Date: 2017-05-04 00:00:00
Title: Izvedbena uredba Komisije (EU) 2017/778 z dne 4. maja 2017 o dvestosedeminšestdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

5.5.2017   
            
            
               SL
            
            
               Uradni list Evropske unije
            
            
               L 116/26
            
         IZVEDBENA UREDBA KOMISIJE (EU) 2017/778
   z dne 4. maja 2017
   o dvestosedeminšestdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1) ter zlasti člena 7(1)(a) in člena 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 28. aprila 2017 in 1. maja 2017 sklenil črtati tri fizične osebe s seznama oseb, skupin in subjektov, za katere velja zamrznitev sredstev in gospodarskih virov. Prilogo I k Uredbi (ES) št. 881/2002 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. maja 2017
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi (ES) št. 881/2002 se pod naslovom „Fizične osebe“ črtajo naslednji vnosi:
      
                   
               
               
                  
                     „Fritz Martin Gelowicz (tudi (a) Robert Konars, (b) Markus Gebert, (c) Malik, (d) Benzl, (e) Bentley). Naslov: Böfinger Weg 20, 89075 Ulm, Nemčija (prejšnji naslov). Datum rojstva: (a) 1.9.1979, (b) 10.4.1979. Kraj rojstva: (a) München, Nemčija, (b) Liège, Belgija. Državljanstvo: nemško. Potni list št.: 7020069907 (nemški potni list, izdan v Ulmu, Nemčija, prenehal veljati 11. maja 2010). Nacionalna identifikacijska št.: 7020783883 (nemška zvezna osebna izkaznica, izdana v Ulmu, Nemčija, prenehala veljati 10.6.2008). Drugi podatki: (a) povezan z zvezo Islamic Jihad Union (IJU), znano tudi kot skupina Islamic Jihad Group, (b) povezan z Danielom Martinom Schneiderjem in Ademom Yilmazom, (c) od junija 2010 v priporu v Nemčiji. Datum uvrstitve na seznam iz člena 2a(4)(b): 27.10.2008.“
                  
               
            
                   
               
               
                  
                     „Ata Abdoulaziz Rashid (tudi (a) Ata Abdoul Aziz Barzingy, (b) Abdoulaziz Ata Rashid). Datum rojstva: 1.12.1973. Kraj rojstva: Sulaymaniya, Irak. Državljanstvo: iraško. Naslov: Nemčija. Nacionalna identifikacijska številka: živilska nakaznica 6110922. Druge informacije: ime matere: Khadija Majid Mohammed. Datum določitve iz člena 7d(2)(i): 6.12.2005.“
                  
               
            
                   
               
               
                  
                     „Dieman Abdulkadir Izzat (tudi Deiman Alhasenben Ali Aljabbari). Naslov: Bavarska, Nemčija. Datum rojstva: 4.7.1965. Kraj rojstva: Kirkuk, Irak. Državljanstvo: iraško. Potni list št.: nemška potna listina (‚Reiseausweis‘) A 0141062 (preklicana septembra 2012). Datum uvrstitve na seznam iz člena 2a(4)(b): 6.12.2005.“